Министерство на земеделието и храните, като собственик на Цифровата ортофото карта, разработи процедурни правила и набор от информация, чрез която предоставя възможност за закупуване на цялата или части от Цифровата ортофото карта от страна на частни физически или юридически лица.

Копията на ЦОФК се продават на картни листове покриващи площ от 4х4 км. от площта на Република България. Картните листове на ЦОФК се предоставят в \*.tif – формат или \*.bgr – формат. ЦОФК, както и копията от нея са в координатна система WGS84, географската проекция е UTM, Zone 35N. В ЦОФК съществуват и картни листове с непълно покритие, породени от спецификата на държавната ни граница. При тях картния лист от 4х4 км е частично покрит от ортогонално фотоизображение.

Закупуването на цялата или част от ЦОФК се осъществява след подаване на заявка за закупуване и сключване на договор за покупко-продажба с министъра на земеделието и храните. Подробна информация как може да се закупят картни листове от ЦОФК има в секция „Цифрова ортофото карта” на страницата на МЗХ.